Victoria Marie Fuhr

Victoria Marie Fuhr (født 2. mai 1973 i Grimstad) er en norsk billedkunstner, bosatt i Ski i Akershus fylke.Hilde Mjøs: «Spor og stier» i Agderposten, 12. september 2008 Hun arbeider i hovedsak som grafiker, med verkstedplass hos Norske Grafikere på Helsfyr i Oslo.

Fuhr har bachelorgrad fra Kunsthøgskolen i Bergen (2001–2004). Hun er også utdannet adjunkt i kunst- og håndverksfag ved Høgskolen i Telemark (1996–2000).http://austagder.kulturnett.no/2013/10/manedens-kunstner-26/(besøkt 7. mai 2015) Hun deltok på Sørlandsutstillingen (2000 og 2005). Separatutstillinger har Fuhr blant annet hatt i Galleri Stallen i Grimstad (2002), Galleri Astrup i Bergen (2004) og Hamsundagene på Hamarøy (2006). Hun har også deltatt på mange kollektivutstillinger, blant annet i Grimstad kunstforening (sist gang i 2007), Norske Grafikere i Oslo (2005), på Galleri Hjo, Sverige (2003)  og The Gallery, University of California, USA, (2004).http://www.kunstnerforbundet.no/kunstnere/671;Victoria-M-Fuhr  (besøkt 7. mai 2015)

Fuhr har hatt engasjementer i ulike kunstprosjekter, blant annet for kulturutviklingsprosjektet «Munchs teknikker» på Munchmuseet i Oslo i regi av Den kulturelle skolesekken. (besøkt 7. mai 2015) Hun er innkjøpt av Grimstad kommune, Grimstad hotell Rica og Hurtigruten MS «Trollfjord».

Victoria Marie Fuhr har medlemskap i Norske Grafikere (NG) og Norske billedkunstnere (NBK).

 Referanser 

Kategori:Norske billedkunstnere
Kategori:Norske grafikere
Kategori:Personer fra Grimstad kommune
Kategori:Fødsler i 1973